KASHI(VARANASI} KALABHAIRAVA HARATHI |కాశీ లో కాలభైరవుని హారతి.
Channel: TIRUMALA JYOTHI
Date: 2020-11-27

#kashikalabhairava#tirumalajyothi   
కాలభైరవ అష్టకమ్

దేవరాజసేవ్యమానపావనాఙ్ఘ్రిపఙ్కజం 
వ్యాలయజ్ఞసూత్రమిన్దుశేఖరం కృపాకరమ్  
నారదాదియోగివృన్దవన్దితం దిగంబరం 
కాశికాపురాధినాథ కాలభైరవం భజే|| ౧|| 

భానుకోటిభాస్వరం భవాబ్ధితారకం పరం 
నీలకణ్ఠమీప్సితార్థదాయకం త్రిలోచనమ్ | 
కాలకాలమంబుజాక్షమక్షశూలమక్షరం 
కాశికా పురాధినాథ కాలభైరవం భజే||౨|| 

శూలటఙ్కపాశదణ్డపాణిమాదికారణం 
శ్యామకాయమాదిదేవమక్షరం నిరామయమ్ | 
భీమవిక్రమం ప్రభుం విచిత్రతాణ్డవప్రియం 
కాశికా పురాధినాథ కాలభైరవం భజే ||౩|| 

భుక్తిముక్తిదాయకం ప్రశస్తచారువిగ్రహం 
భక్తవత్సలం స్థితం సమస్తలోకవిగ్రహమ్ | 
వినిక్వణన్మనోజ్ఞహేమకిఙ్కిణీలసత్కటిం 
కాశికాపురాధినాథ కాలభైరవం భజే ||౪|| 

ధర్మసేతుపాలకం త్వధర్మమార్గనాశకం 
కర్మపాశమోచకం సుశర్మదాయకం విభుమ్ | 
స్వర్ణవర్ణశేషపాశశోభితాఙ్గమణ్డలం 
కాశికాపురాధినాథ కాలభైరవం భజే || ౫|| 

రత్నపాదుకాప్రభాభిరామపాదయుగ్మకం 
నిత్యమద్వితీయమిష్టదైవతం నిరఞ్జనమ్ | 
మృత్యుదర్పనాశనం కరాళదంష్ట్రమోక్షణం 
కాశికాపురాధినాథ కాలభైరవం భజే ||౬|| 

అట్టహాసభిన్నపద్మజాణ్డకోశసన్తతిం 
దృష్టిపాతనష్టపాపజాలముగ్రశాసనమ్ | 
అష్టసిద్ధిదాయకం కపాలమాలికన్ధరం 
కాశికాపురాధినాథ కాలభైరవం భజే ||౭|| 

భూతసఙ్ఘనాయకం విశాలకీర్తిదాయకం 
కాశివాసలోకపుణ్యపాపశోధకం విభుమ్ | 
నీతిమార్గకోవిదం పురాతనం జగత్పతిం 
కాశికాపురాధినాథ కాలభైరవం భజే ||౮|| 

కాలభైరవాష్టకం పఠన్తి యే మనోహరం 
జ్ఞానముక్తిసాధనం విచిత్రపుణ్యవర్ధనమ్ | 
శోకమోహదైన్యలోభకోపతాపనాశనం 
తే ప్రయాన్తి కాలభైరవాఙ్ఘ్రిసన్నిధిం ధ్రువమ్ ||౯|| 

ఇతి శ్రీమచ్ఛఙ్కరాచార్యవిరచితం కాలభైరవాష్టకం సంపూర్ణమ్ ||